In die begin was daar absoluut niks: nie sonskyn of land of diere of mense nie. Kan jy dink hoe dit moes gewees het! Regtig niks.
God het die hemel en die aarde geskep, maar alles was steeds donker. Toe sê God: "Laat daar lig wees," en daar was lig. God het die lig "dag" genoem en die donker het Hy "nag" genoem. Dit was die
heel eerste dag en die heel eerste nag.
In die dae daarna het God die water en die droë land geskei. Hy het pragtige plante en bome en lieflike groen gras vir die land gemaak. Hy het die son gemaak om in die dag te skyn, en die maan en die sterre om in die nag te skyn.